
                                                    L  E  G  E  

                     privind amnistia în legătură cu aniversarea a X-a

                      de la adoptarea Constituţiei Republicii Moldova



În legătură cu aniversarea a X-a de la adoptarea Constituţiei Republicii Moldova, conducîndu-se de principiile umanismului şi în temeiul articolului 66 litera p) şi  articolului 72 alineatul (3) litera o) din Constituţia Republicii Moldova, 
Parlamentul adoptă prezenta lege organică.

Art.1. – (1) Încetează procesul penal în cauza în curs de urmărire penală sau în curs de judecare referitoare la infracţiunea, săvîrşită pînă la data adoptării prezentei legi, pentru care Codul penal nr. 985-XV din 18 aprilie 2002 sau Codul penal aprobat prin Legea R.S.S. Moldoveneşti din 24 martie 1961 prevede,                   în calitate de pedeapsă principală maximă, o pedeapsă nu mai aspră decît pedeapsa cu închisoare pe un termen  de 7 ani.

 (2) Urmărirea penală sau procesul penal în curs de judecare încetează dacă persoana bănuită, învinuită sau inculpată nu insistă asupra examinării cauzei de către instanţa de judecată şi nu cade sub incidenţa articolului 7. 

(3) Referitor la inculpatul care insistă asupra examinării cauzei de către instanţa de judecată, instanţa hotărăşte aplicarea prezentului articol dacă, în urma cercetării judecătoreşti, vinovăţia inculpatului în săvîrşirea infracţiunii a fost confirmată şi inculpatul nu cade sub incidenţa articolului 7.

Art.2. – (1) Se absolvă de pedeapsa cu închisoare cu anularea în tot a obligaţiilor stabilite persoana condamnată cu suspendarea condiţionată  a executării pedepsei conform prevederilor articolului 90 din Codul penal nr. 985-XV din 18 aprilie 2002 sau articolului 43 din Codul penal aprobat prin Legea R.S.S. Moldoveneşti din 24 martie 1961. 

(2) Se absolvă de pedeapsa stabilită femeile gravide şi femeile care au copii în vîrstă de pînă la 8 ani, condamnate cu amînarea executării pedepsei conform prevederilor articolului 96 din Codul penal nr. 985-XV din 18 aprilie 2002 sau articolului 441 din Codul penal aprobat prin Legea R.S.S. Moldoveneşti din          24 martie 1961. 

Art.3. – Se absolvă de pedeapsa stabilită persoanele condamnate la arest                 şi persoanele condamnate la închisoare pe un termen de pînă la 7 ani inclusiv.

Art.4. – Se absolvă de pedeapsa cu închisoare persoanele condamnate                   pe un termen de la 7 pînă la 10 ani inclusiv care, la data intrării în vigoare                       a prezentei legi, au executat cel puţin jumătate din termenul de pedeapsă stabilit pentru bărbaţi şi cel puţin o treime din termenul de pedeapsă stabilit pentru femei. 

Art.5. – Se absolvă de pedeapsa cu închisoare persoanele condamnate                 pe un termen mai mare de 10 ani care, la data intrării în vigoare a prezentei legi,            au executat cel puţin două treimi din termenul de pedeapsă stabilit pentru bărbaţi şi jumătate din termenul de pedeapsă stabilit pentru femei. 

Art.6. – Se absolvă de pedeapsa stabilită persoanele condamnate la arest              sau la închisoare pentru săvîrşirea infracţiunii din imprudenţă, indiferent                     de termenul de pedeapsă stabilit sau executat. 

Art.7. – (1) Prevederile articolelor   1- 6 nu se aplică persoanei:

a) condamnate la detenţiune pe viaţă sau căreia pedeapsa capitală i-a fost comutată în pedeapsa cu închisoare sau în detenţiune pe viaţă;

b) bănuite, învinuite, inculpate sau condamnate pentru una din infracţiunile prevăzute la următoarele articole din Codul penal nr. 985-XV din 18 aprilie 2002: articolele 135-139; articolele 141-145; articolul 151 alineatele (2), (3), (4);                  articolul 158; articolul 164; articolul 165; articolul 166 alineatele (2), (3); articolul 167; articolul 169 alineatul (2); articolul 171 alineatele (2), (3); articolul 172 alineatele (2), (3); articolul 179 alineatul (3); articolul 186 alineatul (3); articolul 187 alineatul (3); articolul 188 alineatele (2), (3); articolul 189 alineatele (2), (3), (4); articolul 190 alineatul (3); articolul 195,  dacă însuşirea a fost săvîrşită în una din formele prevăzute la articolul 186 alineatul (3), articolul 187 alineatul (3), articolul 188 alineatele (2), (3), articolul 189 alineatele (2), (3), (4), articolul 190 alineatul (3); articolele 205-207; articolul 208 alineatele (3), (4); articolul 212 alineatele (2), (3), (4); articolul 213; articolele 216-219; articolul 220 alineatul (2);                 articolul 224; articolul 226; articolul 236; articolul 237 alineatul (2);                   articolele 238-240; articolul 243; articolul 248 alineatele (2), (3), (4), (5); articolul 257; articolul 264 alineatele (4), (5), (6); articolul 273 alineatele (2), (3); articolul 275; articolele 278-280; articolele  282-284; articolul 285 alineatul (2); articolul 286; articolul 287 alineatul (3); articolul 289; articolul 290 alineatul (2); articolul 302; articolele 305-309; articolul 316; articolul 317 alineatul (2); articolul 318 alineatele (2), (3); articolul 320; articolul 321; articolele 324-328; articolul 332 alineatul (2); articolele 337-340; articolul 341 alineatul (3); articolul 342; articolul 343; articolul 350; articolul 352 alineatul (3); articolul 365 alineatele (2), (3); articolul 368 alineatul (2); articolul 369 alineatele (2), (3); articolul 370 alineatele (2), (3); articolul 371 alineatul (4); articolele 385-391;

c) bănuite, învinuite, inculpate sau condamnate pentru una din infracţiunile prevăzute la următoarele articole din Codul penal aprobat prin Legea                        R.S.S. Moldoveneşti din 24 martie 1961: articolele 61-65; articolul 67                 alineatul trei; articolele 74-742; articolul 75 alineatele doi, trei, patru, cinci; articolul 76; articolul 84; articolul 88; articolul 89; articolul 95 alineatele doi, trei; articolul  102 alineatele doi, trei, patru, cinci; articolul 1031 alineatul doi; articolul 1052 alineatul doi; articolul 106; articolul 1071 alineatul doi; articolele 1122-1132; articolul 1151; articolul 116 alineatul doi; articolul 1161; articolul 1162;  articolul 121 alineatul doi; articolul 1221; articolul 1222 alineatele doi, trei; articolul 1231, dacă sustragerea a fost săvîrşită în una din formele prevăzute la articolul 121 alineatul doi; articolul 125 alineatele doi, trei, patru; articolul 1553; articolul 1556; articolul 156; articolul 157; articolul 1591; articolul 177 alineatele patru, cinci, şase; articolul 182 alineatele patru, cinci, şase; articolul 1821; articolul 184; articolul 185; articolele 187-1881; articolul 189 alineatul doi; articolul 190; articolele 191-193; articolul 1981; articolul 200 alineatul doi; articolul 2002; articolul 2003; articolul 2061; articolul 2062; articolul 214 alineatele trei, patru; articolul 218 alineatul trei; articolul 2201; articolul 222 alineatele unu, trei; articolul 224 alineatul doi; articolul 2243; articolul 2244; articolul 2246; articolele 225-2253; articolul 2255; articolul 2256; articolul 2261; articolul 227 alineatul doi; articolul  2271 alineatele doi, trei; articolul 241 alineatele 2), 3); articolul 243 alineatul 2); articolul 245 alineatele 2), 3); articolul 248 alineatul 2); articolul 261 alineatele 2), 3); articolul 262; articolele 264-268;

d) bănuite, învinuite, inculpate care nu a restituit despăgubirile materiale pretinse în acţiunea civilă şi celei condamnate care nu a restituit despăgubirile materiale al căror cuantum a fost stabilit prin hotărîre judecătorească, cu excepţia persoanelor care au săvîrşit infracţiuni din imprudenţă. Despăgubirile vor fi restituite în conformitate cu articolele 90 şi 91 din Codul penal nr.985-XV din 18 aprilie 2002;

e) bănuite, învinuite, inculpate sau condamnate pentru  o infracţiune săvîrşită cu intenţie, pentru care, în calitate de pedeapsă principală, este stabilită pedeapsa cu închisoare, şi care anterior a fost condamnată pentru săvîrşirea cu intenţie a  unei infracţiuni, executînd în tot sau în parte pedeapsa cu închisoare;

f) bănuite, învinuite, inculpate sau condamnate pentru o infracţiune săvîrşită cu intenţie şi absolvite anterior de pedeapsă, în tot sau în parte, în baza actului               de graţiere sau de amnistie; 

g) condamnate care, pînă la intrarea în vigoare a prezentei legi, în conformitate cu articolul 94 din Codul de executare a sancţiunilor de drept penal nr. 1524-XII din 22 iunie 1993, a fost declarată violator fraudulos al regimului de executare a pedepsei. Soluţionarea definitivă a chestiunii privind aplicarea amnistiei persoanelor din categoria în cauză se efectuează de către instanţa judecătorească;

h) condamnate care este învinuită, inculpată sau condamnată pentru săvîrşirea cu intenţie, în locurile de detenţiune, a unei infracţiuni mai puţin grave, grave, deosebit de grave sau excepţional de grave;

i) condamnate pentru concurs de infracţiuni căreia, cel puţin pentru                una din infracţiuni, îi sînt aplicabile prevederile literelor b), c), d) sau h). 

(2) La aplicarea alineatului (1) nu se ţine cont de antecedentele penale                ale persoanei reabilitate, precum şi de antecedentele penale stinse în modul stabilit de legislaţie.

Art.8. – (1) Persoana condamnată la arest sau la închisoare căreia nu-i pot                fi aplicate prevederile articolelor 3-6 se liberează condiţionat de pedeapsă înainte                   de termen, după caz, cu stabilirea unor obligaţii pentru perioada termenului                  de pedeapsă rămas neexecutat, dacă a săvîrşit infracţiunea, pentru care a fost condamnată, pînă la atingerea vîrstei de 18 ani şi anterior nu a fost deţinută                   în colonie de reeducare sau dacă, la data intrării în vigoare a prezentei legi, întruneşte una din următoarele condiţii:

a) a depăşit vîrsta de 60 de ani (bărbaţi);

b) a depăşit vîrsta de 55 de ani (femei);

c) este femeie gravidă; 

d) este invalid de gradul I sau de gradul II.
(2) Prevederile alineatului (1) nu se aplică persoanei:

a) condamnate pentru una din infracţiunile prevăzute la articolele 145,                  171 alineatele (2), (3) sau la articolul 350 din Codul penal nr. 985-XV din             18 aprilie 2002;

b) condamnate pentru una din infracţiunile prevăzute la articolele 88, 89, 102 alineatele doi, trei, patru, cinci  sau la articolul 2061 din Codul penal aprobat prin Legea R.S.S. Moldoveneşti din 24 martie 1961; 

c) care, la data intrării în vigoare a prezentei legi, nu a executat cel puţin o jumătate din termenul de pedeapsă stabilit;

d) căreia îi este aplicabilă una din prevederile articolului 7 literele  a), d), e), f), g), h) sau i).

(3) Aplicînd liberarea condiţionată de pedeapsă înainte de termen, instanţa                 de judecată aplică, în conformitate cu prezenta lege, prevederile articolului 91            din Codul penal nr.985-XV din 18 aprilie 2002. 

Art.9. – (1) Persoana condamnată la arest sau la închisoare căreia nu-i pot fi aplicate prevederile articolelor 3-6 sau 8 se liberează de partea neexecutată a termenului de pedeapsă dacă, la data intrării în vigoare a prezentei legi, a depăşit vîrsta de 69 de ani (bărbaţi) şi de 60 de ani (femei).

(2) Prevederile alineatului (1) nu se aplică persoanei condamnate căreia               îi este aplicabilă una din prevederile articolului 7 literele a), f), g) sau h).

Art.10. – (1) Persoanei condamnate la arest sau la închisoare căreia nu-i pot fi aplicate prevederile articolelor 3-6, 8 sau 9 i se reduce partea neexecutată la data intrării în vigoare a prezentei legi a termenului de pedeapsă:

a) în jumătate – dacă are copil în vîrstă de pînă la 18 ani, este unicul părinte al acestuia şi nu este decăzută din drepturile părinteşti;

b) în jumătate – dacă este condamnată pentru infracţiunea săvîrşită pînă               la atingerea vîrstei de 18 ani;

c) în jumătate – dacă este condamnată la închisoare pe un termen de pînă la 7 ani inclusiv;

d) cu o treime – dacă este condamnată la închisoare pe un termen de la          7 pînă  la 10 ani;

e) cu o pătrime – dacă este condamnată la închisoare pe un termen mai mare de 10 ani.

(2) Prevederile alineatului (1) nu se aplică persoanei condamnate căreia               îi este aplicabilă una din prevederile articolului 7 literele a), d), f), g) sau h) şi nu se aplică repetat uneia şi aceleiaşi persoane.

Art.11. – Persoana căreia i se aplică prevederile articolelor 3-6, 8 sau 9                 se absolvă atît de pedeapsa principală, cît şi de pedeapsa complementară,                      cu excepţia privării de dreptul de a ocupa anumite funcţii sau de a exercita                   o anumită activitate, dacă pedeapsa complementară nu a fost executată pînă la data intrării în vigoare a prezentei legi. 

Art. 12. – (1) La aplicarea articolului 7 litera d) , organul de urmărire penală            sau instanţa de judecată verifică faptul existenţei unor pretenţii privind despăgubirile materiale din partea victimei sau, după caz, a reprezentantului              ori a succesorului acesteia.

(2) În cazul persoanei bănuite, învinuite sau inculpate, lipsa pretenţiilor              privind despăgubirile materiale se confirmă prin hotărîrea organului de urmărire penală sau a instanţei de judecată despre acceptarea retragerii acţiunii civile ori              prin hotărîrea de confirmare a tranzacţiei de împăcare a părţilor, iar în cazul persoanei condamnate – prin lipsa unei  hotărîri a  instanţei de judecată cu privire la acţiunea civilă în procesul penal, prin hotărîrea rămasă definitivă a instanţei de judecată cu privire la respingerea acţiunii civile în procesul penal, iar dacă există hotărîrea instanţei de judecată care stabileşte cuantumul despăgubirilor materiale ce urmează a fi restituite – prin executarea completă a acestei hotărîri. 

(3) Dacă, în cazul persoanei condamnate, instanţa de judecată a admis în principiu acţiunea civilă în procesul penal, dar, pînă la examinarea aplicabilităţii prezentei legi, instanţa nu a stabilit, în ordinea procedurii civile, prin hotărîre rămasă definitivă, cuantumul despăgubirilor materiale, prevederile articolului 7 litera d) nu se aplică.

Art. 13. – Persoana care se tratează de alcoolism, narcomanie, toxicomanie sau boală venerică poate fi absolvită de pedeapsă, conform prevederilor articolelor 3-6, 8 sau 9, numai cu obligarea acesteia, în temeiul articolului 91 din Codul penal nr.985-XV din 18 aprilie 2002, de a urma tratamentul în instituţiile medicale specializate. 


Art. 14. – (1) Prevederile prezentei legi se aplică persoanelor care cad sub incidenţa Codului penal nr. 985-XV din 18 aprilie 2002 sau a Codului penal aprobat prin Legea R.S.S. Moldoveneşti din 24 martie 1961, inclusiv celor condamnate de instanţele judecătoreşti ale Republicii Moldova, indiferent de locul de executare a pedepsei, şi persoanelor condamnate de instanţele judecătoreşti ale altor state, care îşi execută pedeapsa în Republica Moldova.

(2) În cazul în care persoana bănuită, învinuită sau inculpată este cetăţean străin, în privinţa căruia, în temeiul articolului 1, încetează procesul penal în cauza în curs de urmărire penală sau în curs de judecare, organul de urmărire penală sau instanţa de judecată asigură informarea, în modul prevăzut de tratatele internaţionale la care Republica Moldova este parte, despre acest fapt a organului competent din statul al cărui cetăţean este persoana absolvită de răspunderea penală sau de pedeapsa penală.

(3) În cazul în care persoana condamnată de instanţa de judecată                          a Republicii Moldova îşi execută pedeapsa pe teritoriul altui stat                       (Statul executării hotărîrii), Departamentul instituţiilor penitenciare al Ministerului Justiţiei, conform prevederilor tratatului internaţional la care Republica Moldova este parte, asigură informarea organului competent din Statul executării hotărîrii despre adoptarea actului de amnistie şi solicitarea de la acesta a materialelor  necesare soluţionării chestiunii privind aplicarea amnistiei. În temeiul materialelor obţinute, Departamentul instituţiilor penitenciare înaintează un demers instanţei               de judecată competente să se pronunţe asupra aplicării sau neaplicării actului              de amnistie. Departamentul instituţiilor penitenciare asigură informarea organului competent  din Statul executării hotărîrii despre hotărîrea pronunţată de instanţa de judecată.

(4) În cazul în care persoana condamnată de instanţa de judecată a altui stat (Statul pronunţării hotărîrii) îşi execută pedeapsa în Republica Moldova                  şi a fost absolvită, în tot sau în parte, de pedeapsă în temeiul prezentei legi, Departamentul instituţiilor penitenciare al Ministerului Justiţiei asigură informarea organului competent din Statul pronunţării hotărîrii despre acest fapt,                           în conformitate cu prevederile tratatului internaţional la care Republica Moldova este parte. 

Art. 15. – Stingerea antecedentelor penale sau reabilitarea persoanelor                   care urmează a fi liberate în temeiul prezentei legi se decide conform prevederilor articolelor 111 şi 112 din Codul penal nr.985-XV din 18 aprilie 2002. 

Art.16. – Pentru îndeplinirea prezentei legi, Guvernul va aloca Departamentului instituţiilor penitenciare al Ministerului Justiţiei mijloace băneşti în sumă de 75 de mii de lei.

Art.17. – (1) Guvernul, Procuratura Generală şi Consiliul Superior al Magistraturii vor lua, conform legislaţiei în vigoare, măsuri de asigurare a aplicării prezentei legi.

(2) Guvernul, pînă la 25 decembrie 2004, va informa Preşedintele Republicii Moldova şi Parlamentul despre rezultatele preliminare ale executării prezentei legi. 

                                   PREŞEDINTELE   PARLAMENTULUI

                                               EUGENIA  OSTAPCIUC 

Chişinău, 16 iulie 2004.

Nr.278-XV.

